પાલનપુરના સલેમપુરા વિસ્તારમાં છેલ્લા કેટલાક સમયથી દૂષિત પાણી આવતુ હોવાની અને આ બાબતે નગરપાલિકામાં અવાર-નવાર રજુઆતો કરવા છતાં કોઈ પગલા ન લેવાતા હોવાની રાવ સાથે આજે આ વિસ્તારના લોકો પાણીમાં દૂષિત પાણી સાથે જિલ્લા કલેક્ટર કચેરીએ આવી પહોંચ્યા હતા અને જિલ્લા કલેક્ટર દિલીપ રાણાની ચેમ્બરમાં દુષિત પાણીથી ભરેલ બોટલ સાથે પહોંચીને બોટલ રજુ કરીને તેમના વિસ્તારમાં ગંદુ પાણી આવતુ હોવાની ફરીયાદ કરતા જિલ્લા કલેક્ટર દિલીપ રાણા તાત્કાલિક સલેમપુરા વિસ્તાર ખાતે જાત તપાસ અર્થે દોડી ગયા હતા અને નગરપાલિકામાંથી ચીફ ઓફીસર અને પાણી પુરવઠા ચેરમેનને પણ જાણ કરીને ત્યાં બોલાવવામાં આવ્યા હતા અને જિલ્લા કલેક્ટરે જાહેરમાં જ ચીફ ઓફીસર અને પાણી પુરવઠા ચેરમેનનો ઉધડો લઈ નાંખતા અને આ વિસ્તારમાં દૂષિત પાણી કેમ આવે છે અને આ સમસ્યાનું નિવારણ લાવવા બાબતે સૂચના આપી હતી.